<classify> Chanzo cha picha, Getty ImagesMkufunzi wa Arsenal Mikel Arteta anasema ni wajibu wake kuitetea klabu hiyo baada ya kukosoa usimamizi katika kipigo cha 1-0 Jumamosi iliyopita dhidi ya Newcastle.Alisema uamuzi wa kuruhusu ushindi wa Anthony Gordon katika St James Park ulikuwa wa aibu na fedheha.Arsenal iliunga mkono maoni ya Arteta katika taarifa ya klabu, ambayo iliitwa hatari na mchambuzi Gary Neville.Ni jukumu langu kusimama mbele yenu na kutoa tathmini ya wazi na ya uaminifu, Arteta alisema Jumanne.Chanzo cha picha, Getty ImagesMshambuliaji wa Tottenham Richarlison atafanyiwa upasuaji wa jeraha la nyonga baada ya kuteseka kwa miezi minane.Mchezaji huyo wa kimataifa wa Brazil, 26, alianza mechi saba kati ya 10 za kwanza za Ligi ya Premia za Spurs msimu huu lakini hakutumika kama mchezaji wa akiba wakati Chelsea ilipopoteza Jumatatu.Richarlison, ambaye alisajiliwa na Tottenham kutoka Everton kwa kima cha pauni milioni 60 mwezi Julai 2022, alisema wakati umefika wa kupumzika.Miezi michache iliyopita haikuwa rahisi kwangu. Pia nimekuwa nikiteseka na afya yangu, aliiambia ESPN Brazil.Chanzo cha picha, Getty ImagesMkufunzi wa Newcastle Eddie Howe anasema kukosekana kwa huduma za beki Dan Burn kwa miezi miwili ni pigo kubwa .Beki huyo, 31, anayekabiliwa na tatizo la mgongo alibadilishwa wakati wa mapumziko katika mechi ya Jumamosi dhidi ya Arsenal kwenye Ligi ya Premia ambapo klabu hiyo iliibuka na ushindi wa 1-0.Howe anasema beki mwenzake Matt Targett pia hajakuwepo kwa takriban miezi mitatu kutokana na jeraha la misuli ya paja alilolipata katika mechi ya ushindi wa Kombe la Carabao dhidi ya Manchester United Novemba mosi.Chanzo cha picha, Getty ImagesMarcus Rashford alikuwepo kwenye sehemu ya wazi ya mazoezi kabla ya mechi ya Manchester United ya Ligi ya Mabingwa dhidi ya FC Copenhagen.Rashford alikosa mechi ya United ya Jumamosi dhidi ya Fulham baada ya kufeli mtihani wa utimamu wa mwili kabla ya mchezo huo.Mshambuliaji huyo wa kimataifa wa Uingereza jana alitumia mitandao ya kijamii kupinga tetesi kwamba alikuwa sawa lakini alikuwa ametofautiana na kocha Erik ten Hag.Wachezaji Casemiro, Luke Shaw na Tyrell Malacia ambao wanauguza majeraha hawakuwepo mazoezini. Jadon Sancho, ambaye bado ana mzozo na Ten Hag pia hakuwepo.  <topic>: MICHEZO 